# name
Regulació emocional i salut mental positiva en estudiants d’infermeria: implicacions per a la pràctica docent

# metadata.dc.description.abstract[].value
Introducció: Les estratègies de regulació emocional i la salut mental positiva (SMP) són competències essencials en la formació d’estudiants de Ciències de la Salut per garantir cures de qualitat. Per això, és fonamental fer activitats docents que promoguin el seu desenvolupament en les primeres etapes formatives, facilitant així el creixement personal i la preparació per afrontar reptes emocionals en el futur professional. L’objectiu d’aquest estudi és descriure els nivells de regulació emocional i SMP i analitzar-ne l’associació en l’alumnat d’Infermeria, considerant la perspectiva de gènere. Mètode: Es va administrar el qüestionari validat de SMP (CSMP) i l’Escala Dificultats en Regulació Emocional (DERS) a 219 estudiants de primer curs del grau en Infermeria. Resultats: Destaquen associacions significatives entre totes les subescales del DERS i CSMP. Més dificultats en regulació emocional, especialment manca d’estratègies i de claredat emocional, s’associen amb menys SMP i satisfacció personal. Discussió: Els resultats evidencien la necessitat d’implementar estratègies docents centrades en l’autoconeixement i la regulació emocional per millorar el benestar, l’autocontrol i la preparació professional de les futures infermeres, per tal d’aconseguir un impacte positiu en la seva pràctica professional. Aquest enfocament augmentarà la seva SMP i pot promoure la seva motivació i millorar-ne el rendiment acadèmic.

# metadata.dc.relation.ispartof[].value
REIRE. Revista d'Innovació i Recerca en Educació, 2025, vol. 18 (EXTRA), p. 1-7

# metadata.dc.source[].value
Articles publicats en revistes (Infermeria de Salut Pública, Salut mental i Maternoinfantil)

# metadata.dc.title[].value
Regulació emocional i salut mental positiva en estudiants d’infermeria: implicacions per a la pràctica docent